CNP-urile trebuie obligatoriu completate înainte de încărcarea dosarului de bursă pentru toate persoanele din componența familiei, respectiv studentul titular. Ulterior aceste date nu mai pot fi completate.

Perioada de depunere a dosarelor este **29 septembrie – 17 octombrie 2025 (ora 16:00)**. Comisia de burse FSPAC vă sugerează depunerea dosarelor în cel mai scurt timp de la începerea înscrierilor, pentru a se putea realiza verificarea documentației. Completările solicitate de către Comisia de burse pe facultate se transmit în cel mult 2 zile lucrătoare de la solicitare, **în caz contrar dosarul va fi declarat neeligibil**!

Dosarele pentru acordarea bursei sociale VOR FI SCANATE ÎNTR-UN SINGUR FIȘIER PDF ȘI VOR FI ÎNCĂRCATE PÂNĂ LA data limita mai sus specificată ÎN PLATFORMA DE LA ADRESA: [**https://burse.inscrieri.ubbcluj.ro/**](https://burse.inscrieri.ubbcluj.ro/)

**pentru scanare se pot utiliza și aplicații mobile (Adobe SCAN etc.)**

Toți studenții care vor depune dosar pentru obținerea bursei pe caz social trebuie să încarce în platformă **Acordul olograf propriu (Anexa 12)** și al **membrilor majori ai familiei (Anexa 13)** privind prelucrarea datelor cu caracter personal, pentru verificarea respectării criteriilor de acordare a bursei de ajutor social. În baza acestora, UBB va solicita organului fiscal adeverința de venit pe ultimele 12 luni anterioare cererii. (acord OLOGRAF = COMPLETAT DE MÂNĂ, SEMNAT DE MÂNĂ – anexele 12 și 13) – pentru Anexe - <https://fspac.ubbcluj.ro/ro/resurse/administrative/formulare>

Lunile care se iau în considerare la calcularea veniturilor pentru bursele sociale în semestrul I al anului universitar 2025-2026 sunt septembrie 2024 – august 2025. În Anexa 8 se declară veniturile pentru toți membrii majori ai familiei (prin urmare dacă studentul/alți membri nu au realizat venituri, se va trece poziție distinctă, cu 0 lei)

Venitul lunar net mediu pe membru de familie la care ne raportăm în semestrul II 2024-2025 este **2.503,66** lei.

Documentația necesară obținerii unei burse de ajutor social diferă în funcție de situația în care se află studentul și se regăsește la **art. 19 (2), (3), (4), (6), (7), (8), (9) și respectiv Art. 19 (5) pentru studenții care solicită bursă socială pe motive medicale conform Regulamentului de burse** [**https://www.ubbcluj.ro/ro/studenti/burse/regulament\_burse**](https://www.ubbcluj.ro/ro/studenti/burse/regulament_burse)

Studenții NU vor solicita organelor fiscale Adeverințele de venit, acest demers va fi realizat de către unul din membrii Comisiei de burse, în baza acordurilor olografe ale solicitantului și membrilor familiei.

Pentru informații suplimentare privind bursele de ajutor social studenții pot lua legătura cu administratorul facultății (Boldor Ovidiu - [ovidiu.boldor@ubbcluj.ro](mailto:ovidiu.boldor@ubbcluj.ro)) sau Krasznai Ioan ([ioan.krasznai@ubbcluj.ro](mailto:ioan.krasznai@ubbcluj.ro))